
Евразия  экономикалык бирлигине мүчө мамлекеттердин мыйзамдарында белгиленген чөйрөдө окшош  (салыштырмалуу) жөнгө салууну белгилөө максатында продукцияга карата милдеттүү талаптарды, шайкештикти милдеттүү түрдө баалоонун эрежелерин жана жол-жоболорун бузгандыгы үчүн жоопкерчиликти белгилөөгө карата жалпы принциптерди жана мамилелерди  аныктоо жөнүндө 


2014-жылдын 29-майындагы Евразия экономикалык бирлиги жөнүндө келишимдин 51-беренесинин 1-пунктунун 14-пунктчасында жана 53-берененин 5-пунктунун экинчи абзацына ылайык жана Жогорку Евразия экономикалык кеңешинин 2020-жылдын 11-декабрындагы  № 12  чечими менен бекитилген 2025-жылга чейин Евразия экономикалык интеграциясын өнүктүрүүнүн стратегиялык багыттарынын 4.6-пунктун  ишке ашыруу максатында Жогорку Евразия экономикалык кеңеши ч е ч т и: 
1. Евразия экономикалык бирлигине мүчө мамлекеттер (мындан ары – мүчө мамлекеттер) өз мыйзамында продукцияга карата милдеттүү талаптарды, Евразия экономикалык бирлигинин техникалык регламенттеринин талаптарынын техникалык жөнгө салуу объекттеринин шайкештигин милдеттүү түрдө баалоонун эрежелерин жана жол-жоболорун (мындан ары – шайкештикти баалоо) бузгандыгы үчүн жоопкерчиликти аныктоо чөйрөсүндө окшош (салыштырмалуу) жөнгө салууну белгилөө максатында:	
[bookmark: _GoBack]а) мыйзамдуулук, адилеттүүлүк, мыйзам алдындагы теңдик, күнөөсүздүк презумпциясы, укуктук аныктык, жоопкерчиликтин сөзсүз жана өлчөмдүү болушу, жоопкерчиликке тартылган адамдардын укуктарын жана мыйзамдуу кызыкчылыктарын сактоо принциптерине таянсын; 
б) төмөнкү мамилелерди кармансын:
юридикалык жактар жана жеке ишкер катары катталган жеке адамдар тарабынан Евразия экономикалык бирлигинин техникалык регламенттеринде продукцияга жана (же) продукцияга карата талаптарга байланыштуу долбоорлоо (изилдөөлөрдү кошо алганда), өндүрүү, куруу, монтаждоо, жөндөө, пайдалануу, сактоо, ташуу, сатуу жана утилдештирүү процесстерине карата белгиленген милдеттүү талаптардын өз убагында жана так сакталышын камсыз кылуу; 
юридикалык жактар жана жеке ишкер катары катталган жеке адамдар, анын ичинде өндүрүүчүлөр, өндүрүүчү тарабынан ыйгарым укук берилген жактар, импорттоочулар жана сатуучулар үчүн, продукцияны өндүрүүнү жана (же) шайкештикти баалоону жана (же) жүгүртүүгө чыгарууну жана (же) сатууну жүзөгө ашыруучу, ошондой эле шайкештикти баалоо боюнча органдар үчүн Евразия экономикалык бирлигинин техникалык регламенттеринин талаптарын сактабагандыгы үчүн өз мыйзамдарында жоопкерчиликти белгилөө;
техникалык жөнгө салуу чөйрөсүндөгү укук бузуулардын алдын алуу боюнча чараларды көрүү. 
2. Продукцияга карата милдеттүү талаптарды, шайкештикти баалоо эрежелерин жана жол-жоболорун бузгандыгы үчүн жоопкерчилик чаралары мүчө мамлекеттердин мыйзамдары менен белгиленет. Мында мүчө мамлекеттер улуттук укуктук системанын өзгөчөлүктөрүн эске алуу менен зарыл болгон жетиштүүлүк принцибинин негизинде өздөрүнүн мыйзамдарында окшош (салыштырмалуу) жоопкерчилик чараларын белгилөөгө умтулушат. 
3. Евразия экономикалык комиссиясы мүчө мамлекеттер менен биргеликте Евразия экономикалык бирлигине милдеттүү талаптар, эрежелер жана шайкештикти милдеттүү түрдө баалоо жол-жоболору белгиленген продукцияны жүгүртүүгө чыгарууда (ташып кирүүдө) жана (же) жүгүртүүдө атаандаштыкты бурмалоо тобокелдиктеринин пайда болушуна жол бербөө максатында ак ниет эмес чарба жүргүзүүчү субъекттердин ишине бөгөт коюуга багытталган чаралардын комплексин кабыл алууну камсыз кылсын. 
Евразия экономикалык комиссиясынын Коллегиясы 2027-жылдын биринчи жарым жылдыгында Евразия экономикалык комиссиясынын Кеңешин (ошондой эле зарыл болгон учурда Евразия өкмөттөр аралык кеңешин) мүчө мамлекеттердин жалпы принциптерди жана мамилелерди колдонуусунун жыйынтыктары, ошондой эле ушул Чечимде көрсөтүлгөн чаралардын комплексин ишке ашыруу жөнүндө маалымдасын. 
4. Ушул Чечим расмий жарыяланган датадан тартып күчүнө кирет. 

Жогорку Евразия экономикалык кеңешинин мүчөлөрү:
	Армения Республикасынан
	Беларусь Республикасынан
	Казакстан Республикасынан
	Кыргыз Республикасынан
	Россия Федерациясынан



